Hoppenotile antud 8. juulil 1939 informatsiooni Eesti 1938., 1939. ja 1940. aasta üld- ja sõjamajandusliku eelarve ning uue kiirmootorpaadi kohta. Rootsi sõjaväe esindaja abi on 27. jaanuaril 1938 II osakonnalt saanud Eesti allveelaevade värvivarjundi proovi. 2. mail 1939 on Rootsi sõjaväe esindajale ülemleitnant Björn Paijkulile  antud Tallinn-Ülemiste, Narva, Viljandi ja Pärnu lennuväljade andmed ja skeemid. II osakond on jätnud vastamata Rootsi sõjaväelise esindaja taotlusele 2. novembrist 1938 Paldiski ja Haapsalu kaartide mastaabis 1:50 000 saamiseks. 1.12.1939 on Rootsi sõjaväe esindaja abi palunud informatsiooni peamiste (Eesti) raudteede läbilaskevõime kohta, huvitunud raudteede elektrifitseeritusest, suuremate raudteejaamade rööpmepaaride arvust, sellest, kui palju raudteedest on kaherööpmeline ning vedurite arvust. Kapten  Aleks Kurgvel on teinud leitnant Reinlole ülesandeks küsida III osakonnalt mõne esitatud küsimuse kohta andmeid, palunud küsida, kuivõrd need andmed on salajased ning mida üldjoontes võiks rootslastele anda. 2. mail 1939 on USA sõjaväelisele esindajale major George E. Huthsteinerile saadetud kirjaga No 128 mõned Osmussaare (leht 12) ja Pärnu (leht 23) kaardid, Tallinnasse akrediteeritud sõjaväeliste esindajate nimekiri seisuga aprill 1939, 1938/39. ja 1939/40. a üld- ja sõjaministeeriumi eelarve,  ohvitseride nimestik ja vägede dislokatsioon. Suurbritannia sõjaväeline esindaja kolonelleitnant Croxton Vale on 20. märtsil 1939 Sõjavägede Staabi II osakonnalt saanud kaardi lehed nr 11, 14, 15, 21, 22, 24, 25, 34 ja 35. 2. mail 1939 on ta saanud 1938/39 ja 1939/40 üld- ja sõjaministeeriumi eelarved, ohvitseride nimekirja seisuga mai 1939, kokkuvõte KÕ (kodanliku õhukaitse) koostööst sõjaväe ÕK korraldusega, Eesti sõjaväelaste arvu, väeliikide protsentuaalse osa sellest, ajateenijate kontingendi suuruse,  ajateenistuse kestvuse väeliikides.